254 vas ná Noordwes-klopjagteArgieffoto Kol. Sabata Mokgwabone, woordvoerder van die polisie, het gesê die verdagtes is vir verskeie oortredings in hegtenis geneem insluitend dwelmbesit, aanranding, diefstal, opsetlike saakbeskadiging en die besit van onwettige sigarette. Volgens Mokgwabone het die klopjag deel gevorm van Operasie Fiyela wat areas teiken waar buitengewoon baie misdaad voorkom. “Die polisie het gedurende die operasie op twee voertuie beslag gelê waarvan die onderstelnommers mee gepeuter is. Daar is ook op verskeie onwettige vuurwapens en ammunisie beslag gelê,” het sy gesê. Soveel as 240 van die mense wat in hegtenis geneem is, kon geen identiteits- of verblyfdokumente lewer nie. Die onderskeie verdagtes sal binnekort in die landdroshof in Mmbatho en Rustenburg verskyn.